Tähelepanek: CD-plaate saab kergesti Spotify muusikakogusse kolida - Eesti Päevaleht
Tähelepanek: CD-plaate saab kergesti Spotify muusikakogusse kolida
Rakendus CD Scanner for Spotify kolib plaadikogu Spotifysse.Foto: REUTERS/SCANPIX
Õnneks on nii Apple’i kui ka Androidi nutiseadmetele äpid, mis kerge vaevaga CD-kogu Spotifysse kolivad.
See tähendab, et kasutaja skannib nutiseadme kaameraga CD-plaadi triipkoodi ja sama (või sellega Spotify arvates võrdväärne) album ilmub tema Spotify kontole nimistusse Albums.
See ei ole võrreldav digikujul muusika ostmisega, aga mugav ikka, kui soovid, et su Spotify menüü vastaks enam-vähem täpselt CD-kogu omale.
Samalaadseid äppe võib olla teisigi, aga Apple’i nutiseadmete puhul hakkas meile silma CD Scanner for Spotify (1,99 eurot) ja Androidile CD Barcode Scanner for Spotify (tasuta).
Tänapäeval on saadaval ka teisi rakendusi, mis meie mitmesuguseid kogusid sarnasel viisil digikujule kopeerivad – näiteks raamatute ja filmiketaste jaoks. Aga neid pead juba ise otsima.